ΓΡΑΠΤΗ ΕΡΩΤΗΣΗ E-2486/02

υποβολή: Rosa Migulez Ramos (PSE) προς την Επιτροπή

(6 Σεπτεμβρίου 2002)

Θέμα: Η αποκλειστικότητα στην αγορά σολομού

Οι εμπορικές σχέσεις μεταξύ της Ευρωπαϊκής Ένωσης και τρίτων χωρών, όσον αφορά τον σολομό χαρακτηρίζονται από την προστασία των συμφερόντων μιας ομάδος παραγωγών της Κοινότητας, οι οποίοι έχουν στην διάθεσή τους μία σχεδόν αποκλειστική αγορά για τα προϊόντα τους, εις βάρος των καταναλωτών της Κοινότητας, δεδομένου ότι αυτοί πρέπει να πληρώνουν τεχνητάψηλές τιμές για τον σολομό από τη Νορβηγία, τις νήσους Φερόε και τη Χιλή, χώρα με την οποία η Ευρωπαϊκή Ένωση έχει προσφάτωςπογράψει συμφωνία σύνδεσης. Οι εν λόγω παραγωγοί εννοούν να παρατείνουν την προνομιακή τους κατάσταση κατηγορώντας χωρίς στοιχεία τους ανταγωνιστές τους από τρίτες χώρες για πρακτικές ντάμπινγκ, ζητώντας να επιβληθούν δασμοί στον σολομό από την Χιλή και τις νήσους Φερόε, προκειμένου να αντισταθμισθεί έτσι η χαμηλή αποδοχή των προϊόντων τους από τους καταναλωτές της Ένωσης.

Με ποιον τρόπο επηρεάστηκε η αγορά από το γεγονός ότι η Επιτροπήπέγραψε με την Νορβηγία το 1997 συμφωνία πενταετούς ισχύος, η οποία έληγε την 1η Ιουλίου 2002, σχετικά με ελάχιστες τιμές για την εισαγωγή του νορβηγικού σολομού· Μπορεί να βεβαιώσει η Επιτροπή ότι δεν θα ανανεωθεί η σχετική με τις ελάχιστες τιμές ρήτρα, δεδομένου ότι ζημιώνει τους καταναλωτές της Ένωσης με την τεχνητή αύξηση της τιμής του σολομού·

Με ποιον τρόπο σκοπεύει η Επιτροπή να διαφυλάξει τα συμφέροντα των καταναλωτών της Ένωσης ώστε αυτοί να έχουν ελεύθερη πρόσβαση στον σολομό από χώρες όπως η Χιλή ή οι νήσοι Φερόε, πράγμα που θα αναβάθμιζε τον ανταγωνισμό και την ποιότητα του προϊόντος·

Δεν πιστεύει η Επιτροπή ότι το γεγονός ότι η κοινοτική αγορά περιορίστηκε ουσιαστικά στους σκώτους και τους ιρλανδούς παραγωγούς προκάλεσε την πτώση της ποιότητας του κοινοτικού προϊόντος, ενώ ο σολομός της Χιλής δεν παρουσιάζει κανένα σχετικό με το περιβάλλον πρόβλημα·

Απάντηση του κ. Lamy εξ ονόματος της Επιτροπής

(30 Οκτωβρίου 2002)

Όσον αφορά την έναρξη διαδικασίας αντιντάμπινγκ σχετικά με τις εισαγωγές σολομού Ατλαντικού εκτροφής, καταγωγής Χιλής και Νήσων Φερόε, καταρχάςπενθυμίζεται ότι οποιαδήποτε καταγγελία αντιντάμπινγκ πουποβάλλεται στην Επιτροπή πρέπει να περιλαμβάνει εκ πρώτης όψεως επαρκή αποδεικτικά στοιχεία ως προς την ύπαρξη ντάμπινγκ για εισαγωγές από τρίτες χώρες, τη ζημία που προκαλείται στον κοινοτικό κλάδο παραγωγής, και ως προς την ύπαρξη αιτιώδους συνάφειας μεταξύ των δύο. Επίσης, η Επιτροπή πρέπει να πραγματοποιήσει μία προκαταρκτική εκτίμηση όσον αφορά την ακρίβεια και την καταλληλότητα των αποδεικτικών στοιχείων που περιλαμβάνονται στην καταγγελία και να ζητήσει τη γνώμη της συμβουλευτικής επιτροπής που αποτελείται από αντιπροσώπους των κρατών μελών πριν από την έναρξη της διαδικασίας. Σκοπός αυτών των μέτρων είναι να διασφαλιστεί ότι η επίσημη διαδικασία κινείται μόνο για νόμιμες καταγγελίες. Όλοι αυτοί οι όροι πληρούνταν για να κινηθεί η παραπάνω διαδικασία αντιντάμπινγκ, επομένως δεν μπορεί να λεχθεί ότι ήταν αβάσιμες οι κατηγορίες του κοινοτικού σχετικού κλάδου για ντάμπινγκ. Επίσης πρέπει να σημειωθεί ότι δενφίστανται μέτρα κατά των εισαγωγών είτε από τη Χιλή είτε από τις νήσους Φερόε, εφόσον η έρευνα άρχισε μόνο τον Ιούλιο του 2002.

Τα μόνα μέτρα εμπορικής άμυνας που ισχύουν σήμερα στην Κοινότητα γι' αυτό το προϊόν είναι αυτά που θεσπίστηκαν το 1997 για τις εισαγωγές από τη Νορβηγία, και συνίστανται σε δασμούς αντιντάμπινγκ και αντεπιδοτήσεων που στηρίζονται σε ένα σύστημα συμφωνίας των ελάχιστων τιμών εισαγωγής που είναι αποδεκτές από τους μεμονωμένους εξαγωγείς. Παράλληλα με αυτά τα μέτρα,πεγράφη το 1997 από την Επιτροπή και

τις νορβηγικές αρχές η λεγόμενη συμφωνία σολομού ΕΕ — Νορβηγίας, η οποία προβλέπει, μεταξύ άλλων, την είσπραξη από τη νορβηγική κυβέρνηση φόρου κατά την εξαγωγή 3 % (ο οποίος μπορεί να αυξηθεί εάν οι ποσότητες των εξαγωγώνπερβαίνουν ορισμένα επίπεδα) και τακτικές διαβουλεύσεις μεταξύ των δύο πλευρών. Πρέπει να τονιστεί ότι ούτε τα μέτρα αυτά (δασμοί και συμφωνίες των τιμών) ούτε η συμφωνία σολομού περιορίζουν την ποσότητα του σολομού καταγωγής Νορβηγίας που μπορεί να εισαχθεί στην Κοινότητα. Επομένως, δεν δημιουργούν δεσμευμένη αγορά για τον κοινοτικό τομέα. Πράγματι, τα στατιστικά στοιχεία δείχνουν ότι η συνολική ποσότητα εισαγωγής στην Κοινότητα σολομού Ατλαντικού εκτροφής καταγωγής διαφόρων τρίτων χωρών αντιπροσώπευε το 70 % περίπου της συνολικής κοινοτικής αγοράς κατά τα τελευταία πέντε έτη.

Τον Φεβρουάριο του 2002, μετά από διαβουλεύσεις με τις νορβηγικές αρχές σχετικά με την εξέλιξη των τιμών του σολομού στην κοινοτική αγορά, η Επιτροπή, με δική της πρωτοβουλία, άρχισε την αναθεώρηση των ισχυόντων μέτρων. Οι δασμοί και οι συμφωνίες τιμών εξακολουθούν να ισχύουν εν αναμονή των αποτελεσμάτων αυτής της επανεξέτασης, καθώς και η συμφωνία σολομού, η οποία παρατάθηκε με την αμοιβαία συναίνεση της νορβηγικής κυβέρνησης και της Επιτροπής. Τα οριστικά αποτελέσματα προβλέπονται για το επόμενο έτος.

Οι δύο παραπάνω έρευνες με τις οποίες ασχολείται επί του παρόντος η Επιτροπή θα εξετάσουν, αφενός, τις τυχόν αθέμιτες εμπορικές πρακτικές και, εάνπάρχουν, εάν έχουν προκαλέσει ζημία στον κοινοτικό κλάδο. Εάν το συμπέρασμα αυτών των ερευνών είναι ότι τα μέτρα εμπορικής άμυνας δικαιολογούνται, θα διατυπωθούν οι κατάλληλες προτάσεις. Στην περίπτωση της Νορβηγίας, το θέμα των ελάχιστων τιμών εισαγωγής θα επανεξεταστεί επίσης. Πρέπει να σημειωθεί ότι δεν μπορούν να εφαρμόζονται μέτρα τα οποία είναι προφανές ότι θα είναι αντίθετα με τα γενικά συμφέροντα της Κοινότητας. Η εκτίμηση του κατά πόσον το συμφέρον της Κοινότητας απαιτεί παρέμβαση πρέπει να βασίζεται σε εκτίμηση των διαφόρων συμφερόντων όλων των άμεσα ενδιαφερόμενων μερών, συμπεριλαμβανομένων των φορέων της βιομηχανίας μεταποίησης και των καταναλωτών. Ωστόσο,πενθυμίζεται ότι οι διαδικασίες αντιντάμπινγκ δεν αποσκοπούν στη διατύπωση γνώμης όσον αφορά τη συγκριτική ποιότητα του σολομού διαφόρων καταγωγών, ούτε στην εξέταση διαφόρων περιβαλλοντικών πτυχών.